সান জোসের গুপ্তধন | একদিন প্রতিদিন | Jugantor
শুক্রবার, ২৪ নভেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
আইটি বিশ্ব
অর্থনীতি
উত্তরের জনপদ
আবহমান চট্টগ্রাম
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ফিচার
অর্থনীতি (২৮ মে, ২০১৭)বিচ্ছু (২৮ মে, ২০১৭)সাহিত্য সাময়িকী (২৬ মে, ২০১৭)ইসলাম ও জীবন (২৬ মে, ২০১৭)সুস্থ থাকুন (২৭ মে, ২০১৭)সুরঞ্জনা (২২ মে, ২০১৭)তারাঝিলমিল (২৫ মে, ২০১৭)প্রতিমঞ্চ (২৩ মে, ২০১৭)স্বজন সমাবেশ (২৪ মে, ২০১৭)প্রকৃতি ও জীবন (২৭ মে, ২০১৭)ঘরে বাইরে (২৩ মে, ২০১৭)পরবাস (২০ মে, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (২৬ মে, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
আইটি বিশ্ব
অর্থনীতি
উত্তরের জনপদ
আবহমান চট্টগ্রাম
আজকের পত্রিকা / একদিন প্রতিদিন
প্রকাশ : ২৮ মে, ২০১৭ ০০:০০:০০ প্রিন্ট
ইতিহাস
সান জোসের গুপ্তধন
গুপ্তধনের অনেক কাহিনী আমরা পড়ি গল্পের বইয়ে। সেসব গুপ্তধনের কাহিনী বেশিরভাগই কল্পনা নির্ভর হলেও বাস্তবে তার কিছু অস্তিত্ব আছে। বিশেষ করে সাগরে হারিয়ে যাওয়া গুপ্তধনের। এসব গুপ্তধনের খোঁজে আজও ঘুরে বেড়ান হাজার হাজার অনুসন্ধিৎসু মানুষ। প্রতিটি গুপ্তধনের কাহিনী সমানভাবে বিচিত্র ও রোমাঞ্চকর। একদিন সাগরের গভীরে হারিয়ে যাওয়া অনেক গুপ্তধন এখন ধীরে ধীরে খুঁজেও পাওয়া যাচ্ছে। সে রকমই হারিয়ে যাওয়া একটি জাহাজ- সান জোসে।
সপ্তদশ-অষ্টাদশ শতকের কথা। দক্ষিণ আমেরিকার বিভিন্ন অঞ্চলে ছিল স্পেনের উপনিবেশ। দক্ষিণ আমেরিকার এসব দেশের অর্থ-সম্পত্তি লুট করে সেগুলো জাহাজে ভরে স্পেনে পাঠিয়ে দেয়া হতো। ঠিক এমনই এক জাহাজ সান জোসে। ১৭০৮ সালের ২৮ মে পানামা বন্দর থেকে নোঙর তুলেছিল সান জোসে নামের স্প্যানিশ জাহাজটি। ইনকাদের দেশ থেকে রাশি রাশি সোনা-রুপার ইট, দুর্মূল্য রঙিন কাচের বাতিদান, হীরে-জহরত, মুদ্রা আর মহামূল্যবান রত্নের ভাণ্ডার নিয়ে জাহাজটি ফিরে যাবে স্পেনের বন্দরে। ধনসম্পদ ছাড়াও কোকো, চামড়া, নীলের মতো বাণিজ্য সামগ্রীও ছিল। এসব মণিমাণিক্য জমা হবে স্পেনের রাজকোষে। কিন্তু দুর্ভাগ্য, সান জোসে জাহাজটি শেষ পর্যন্ত এ গুরুদায়িত্ব পালন করতে পারেনি। ১৭০৮ সালের ৮ জুন সন্ধ্যা সাড়ে সাতটায় কলম্বিয়া উপকূলের কাছেই ইংরেজ নৌবাহিনীর কমান্ডার চার্লস ওয়েগারের নেতৃত্বে ব্রিটিশ নৌসেনারা আক্রমণ করেছিলেন সান জোসে জাহাজের ওপর।
ইংরেজ সেনাদের বিকট গোলার আঘাতে দাউদাউ করে জ্বলতে জ্বলতে শেষ হয়ে গিয়েছিল সান জোসে। পুড়ে যাওয়া ধ্বংসাবশেষ নিয়েই জাহাজটি ডুবে গিয়েছিল মাঝ সমুদ্রে। আর সেই সঙ্গে ডুবে গিয়েছিল ৬০০ নাবিক আর রাজকোষের উদ্দেশ্যে পাঠানো কোটি কোটি টাকার হীরে-জহরত, মণিমাণিক্য। কলম্বিয়ার উপকূল থেকে প্রায় ১৬ মাইল দূরে ডুবে গিয়েছিল সান জোসে। ক্যারিবিয়ান সাগরের ৭৪০ ফুট গভীরে এখনও ধ্বংসাবশেষ হয়ে পড়ে আছে জাহাজটি।
এ ঘটনার অনেক বছর পর সেই জাহাজের ধ্বংসাবশেষ খোঁজার কাজ শুরু করে কলম্বিয়ার পুরাতত্ত্ব সংস্থা। একদল বিদেশি বিশেষজ্ঞ দলের সঙ্গে কলম্বিয়ার পুরাতত্ত্ব বিভাগ যুক্ত হয়ে অনুসন্ধান করতে শুরু করে সান জোসে জাহাজের অস্তিত্ব আবিষ্কারে। ৩০৭ বছর আগে ক্যারিবিয়ান সাগরে স্রোত বা বায়ুপ্রবাহের গতিপ্রকৃতি কেমন ছিল, তা নিয়ে গবেষণা চালানোর পাশাপাশি স্পেন ও কলম্বিয়ার ঔপনিবেশিক নথিপত্রেও অনুসন্ধান চালাতে থাকেন গবেষকরা। অবশেষে সাফল্য আসে।
কলম্বিয়া ও মার্কিন সরকারের নেতৃত্বে চলে সান জোসের খোঁজ। এর বেশ কিছুদিন পর ২০১৫ সালে কলম্বিয়া সরকার জানায়, সান জোসের ধ্বংসাবশেষের খোঁজ পাওয়া গেছে। কলম্বিয়া সরকারের অনুমান, ওই ধ্বংসাবশেষ থেকে উদ্ধার হওয়া সম্পদের দাম প্রায় ১ বিলিয়ন ডলার।
জাহাজটির ধ্বংসাবশেষ কোথায় পাওয়া গেছে তা জানাতে অস্বীকার করে কলম্বিয়া সরকার। তবে বিভিন্ন তথ্য মতে, যতটুকু জানা যায়, কলম্বিয়ার বারু দ্বীপের কাছেই ওই গুপ্তধনের সন্ধান মিলেছে। মানব সভ্যতার ইতিহাসে ডুবে যাওয়া সম্পত্তি আবিষ্কারের সবচেয়ে বড় ঘটনার মধ্যে এটা অন্যতম। কলম্বিয়া সরকারের দেয়া তথ্যমতে, ধ্বংসাবশেষ থেকে ব্রোঞ্জের তৈরি কয়েকটি ডলফিনের আকৃতি খোদাই করা দুর্মূল্য কামান পাওয়া গেছে। এ থেকেই অনুমান করা হচ্ছে জাহাজের ধ্বংসাবশেষটি সান জোসেরই। এই জাহাজ থেকে উদ্ধার হওয়া সামগ্রী সংরক্ষণের জন্য কলম্বিয়া সরকারের পক্ষ থেকে কার্তাহেনাতে একটি সংগ্রহশালা তৈরি করা হচ্ছে বলে জানানো হয়। তবে এখনও সব সম্পদের খোঁজ পাওয়া যায়নি। খুব শিগগিরই এই গুপ্তধনের খোঁজ পাওয়া যাবে বলে আশা করা যাচ্ছে।
একদিন প্রতিদিন ডেস্ক

আরো পড়ুন
বাজপাখি আর ডাল
৪ ব্যক্তির ব্যাপারে সাবধান
আজ ২২ নভেম্বর
গুণীজন বচন
ঘোষণা
শীর্ষ খবর
সর্বশেষ খবর
জাতীয়
এমসিকিউ-মৌখিকে নিয়োগ পৌনে পাঁচ হাজার ডাক্তার
ছাড় দিয়ে নেপিদোর সঙ্গে ঢাকার চুক্তি চূড়ান্ত
আন্তর্জাতিক
সিরিয়ায় নতুন সংবিধান, জাতীয় ঐক্য গঠনের সিদ্ধান্ত
আপনাদের সেবক হওয়ার অঙ্গীকার করছি: জিম্বাবুয়ের নতুন নেতা
রাজনীতি
বিএনপিকে আর জ্বালাও-পোড়াও করতে দেয়া হবে না
প্রধানমন্ত্রীর ক্ষমতা ব্যবহার করে এতিমখানার টাকা আত্মসাৎ করিনি
খেলা
নেইমার-কাভানির এক হালি, পিএসজির গোল উৎসব
গ্রুপ চ্যাম্পিয়ন হয়ে নক আউট পর্বে বার্সা
আসছে হেল্পলাইন ৯৯৯
চুক্তির বাস্তবায়ন গুরুত্বপূর্ণ, থাকতে হবে সতর্ক
বিদ্যুতের মূল্যবৃদ্ধি জনবিচ্ছিন্ন করবে সরকারকে
কে এই বারী সিদ্দিকী?
বারী সিদ্দিকী আর নেই
দুর্বৃত্তদের নিয়ন্ত্রণে ব্যাংকিং খাত
অবশেষে তিব্বতের স্বাধীনতার দাবি ত্যাগ দালাইলামার
মুগাবে ও তার স্ত্রীকে দায়মুক্তি
এনজিওর চাপে গৃহবধূর অত্মহত্যা
রংপুরে ডায়মন্ড পার্টিকেল বোর্ড কারখানায় আগুন
প্রথম পাতা
শেষ পাতা
খবর
সম্পাদকীয়
উপসম্পাদকীয়
চিঠিপত্র
বাতায়ন
আইটি বিশ্ব
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
অর্থনীতি
বাংলার মুখ
শোক সংবাদ
উত্তরের জনপদ
আবহমান চট্টগ্রাম
বিচ্ছু
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com, news.jugantor@gmail.com
Design and Developed by
© ২০০০-২০১৭ সর্বস্বত্ব সংরক্ষিত
উপরে
শিরোনাম :
বিদ্যুতের মূল্যবৃদ্ধি জনবিচ্ছিন্ন করবে সরকারকে       বারী সিদ্দিকী আর নেই       দুর্বৃত্তদের নিয়ন্ত্রণে ব্যাংকিং খাত        চট্টগ্রাম-সিলেটের অস্তিত্ব রক্ষার লড়াই       'অস্তিত্বহীন' কর্মকর্তাকে বরখাস্তের আদেশ!